|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  |  | JUDr. Almanová |  |
|  |  |  |  |

**Vysvetlenie INFORMáCIí IV.**

Predmet zákazky s názvom **„Oprava diaľničného mosta ev.č. D1-096 Horná Streda“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 94/2024 zo dňa 15.05.2024 pod označením 285857-2024 (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

*„V súťažných podkladoch je v podrobnom výkaze výmer a teda aj v prílohe k oceneniu (špecifikácia ceny) chybne spočítaná výmera spevnených plôch.*

*V podrobnom výkaze výmer pre objekt „SO 201 Most ev. č. D1 096“ je to položka č. 59*

*Položka č. 59 21210401Spevnené plochy, dlažba z betónu m2 231,28*

*- prech. bloky rímsy + podesty: (4,25+3,65+1,89)\*0,15\*2+0,75\*0,8\*2=4,1370 [A]*

*- doplnenie chýbajúcej dlažby do svahu pred oporami (odhad 20% plochy), vrátane preškárovania celej dlažby: (580+550)\*0,2=226,0000 [B]*

*- medzi krídlo a schodisko: 3,8\*2\*0,15=1,1400 [C]*

*Celkom:A+B+C=231,2770 [D]*

*Máme za to že sa vo výmere miešajú a sčítavajú m3 s m2. konkrétne „výmera prechodových blokov rímsy + podesty“ a „medzi krídlo a schodisko“ je výmera v ktorej je násobená aj hrúbka tejto spevnej plochy a to \*0,15. Po správnosti by teda táto výmera podľa vo VV uvedených výpočtov mala byť:*

*- prech. bloky rímsy + podesty: (4,25+3,65+1,89)\*2+0,75\*0,8\*2=20,8000 [A]*

*- doplnenie chýbajúcej dlažby do svahu pred oporami (odhad 20% plochy), vrátane preškárovania celej dlažby: (580+550)\*0,2=226,0000 [B]*

*- medzi krídlo a schodisko: 3,8\*2=7,6000 [C]*

*Celkom:A+B+C=254,3800 [D]*

*Môže verejný obstarávateľ odstrániť túto chybu vo všetkých súvisiacich súťažných podkladoch (výkaz výmer a tiež špecifikácia ceny, aby nedošlo k chybnému oceneniu prípadne k „ohnutiu“ jednotkovej ceny z titulu súčtov nesúvisiacich merných jednotiek?****“***

**Odpoveď verejného obstarávateľa 1:**

Verejný obstarávateľ odstránil chybu vo všetkých súvisiacich súťažných podkladoch v Prílohe č. 1 k časti B.2 Výkaz výmer a tiež špecifikácia ceny, ktoré tvoria neoddeliteľnú prílohu tohto listu. Zmeny sú vyznačené červenou farbou.

**Otázka č. 2:**

*„V súťažných podkladoch je v podrobnom výkaze výmer rozpor vo výkaze výmer počítaných výmer dlažby / spevnenia svahu pred oporami (chybne spočítaná výmera spevnených plôch) a tým pádom aj prenesený aj do prílohy k oceneniu (špecifikácia ceny). Jedná sa o položky č. 18 a 59*

*V podrobnom výkaze výmer pre objekt „SO 201 ‑ Most ev. č. D1‑096“ je to položka č. 18*

*Položka č. 18 05090605 Doplňujúce práce, otryskanie železobetónovej konštrukcie*

*Podpoložka 0509060501 Doplňujúce práce, otryskanie železobetónovej konštrukcie, tlakovou vodou*

*‑ prečistenie dlažby pod mostom vodným lúčom: 580+530=1 110,0000 [E]*

*Je v rozpore s položkou č. 59*

*Položka č. 59 21210401 Spevnené plochy, dlažba z betónu*

*‑ doplnenie chýbajúcej dlažby do svahu pred oporami (odhad 20% plochy), vrátane preškárovania celej dlažby: (580+550)\*0,2=226,0000 [B]*

*Výmera jedného zo svahov je rozdielna (v položke č. 18 je to 530m2 a v položke 59 je to 550m2), pričom nie je zrejmé ktorá z výmer je tá správna.*

*Žiadame verejného obstarávateľa o zosúladenie, úpravu VV ako aj prílohy k oceneniu (špecifikáciu).“*

**Odpoveď verejného obstarávateľa 2:**

Viď. odpoveď verejného obstarávateľa 1.

**Otázka č. 3:**

*„V súťažných podkladoch, projektovej dokumentácii mosta „SO 201 Most ev. č. D1 096“ v technickej správe je v odseku „7.3 Rozsah opravy mosta“ uvedené „Šetrne budú demontované existujúce mostné závery a takisto bude šetrne demontovaná protihluková stena na ľavom moste.“. Ďalej je v odseku „8.1 Búracie práce“ uvedené „Demontované mostné závery a protihluková stena budú znova osadené v rámci opravy mosta, tj. tieto nebudú odvezené do zberných surovín.“. V podrobnom výkaze výmer pre objekt „SO 201 Most ev. č. D1 096“ je to položka č. 66 venujúca sa mostným záverom.*

*Položka č. 66 21250426 Doplňujúce konštrukcie, dilatačné zariadenia, mostné závery povrchové posun*

*kompletná montáž povrchových mostných záverov (vátane spätného osadenia krycích plechov) + nová odvodňovacia gumová membrána 4x + nové kotvy MZ: 14,425\*2+14,857\*2=58,5640 [A]*

*Súťažné podklady neobsahujú podrobnosti k týmto už zhotoveným mostným dilatačným záverom (ďalej len „MDZ“) tj. dodávateľa / výrobcu MDZ vrátane všetkých parametrov a dokladovej časti k tomuto MDZ. Tieto údaje sú potrebné pre jednoznačné ocenenie a zabezpečenie / doplnenie nových častí MDZ tak, aby tento bol systémovým riešením. Ďalej nakoľko uvedený MDZ už je namontovaný a teda naň bola aplikovaná záručná doba, upozorňujeme že vybúraním s najväčšou pravdepodobnosťou dôjde k poškodeniu povrchovej úpravy, ktorá nie je predmetom dodávky. Dopĺňanie nových častí do jestvujúceho MDZ je záležitosťou dodávateľa systému a teda údaje o dodávateľovi / výrobcovi sú nevyhnutné pre ocenenie výmeny požadovaných a projektom určených častí. Pokiaľ nebude MDZ dodávaný ako nový výrobok resp. nedôjde k repasu dodávateľom nie je zákonná možnosť požadovať na takýto necertifikovaný výrobok akúkoľvek záruku.*

*Môže verejný obstarávateľ doplniť vyššie požadované údaje a doklady (dodávateľa resp. výrobcu MDZ a všetky parametre a technické údaje) a jednoznačne vyšpecifikovať záležitosti garancie pre tento MDZ a doplniť tieto informácie aj do ZOD, nakoľko sa jedná o zásadnú záležitosť zmluvných strán?*

*Upozorňujeme že v prípade ak nebude určená jednoznačne záležitosť garancie MDZ, môže to byť dôvodom k nepodpísaniu ZOD z opodstatneného dôvodu zo strany víťazného uchádzača pričom verejný obstarávateľ toto môže považovať za porušenie povinností pri súčinnosti a následne môže tento potenciálny spor na ktorý upozorňujeme vyústiť do ďalšieho súdneho konania, ktorému je možné vyššie požadovaným doplnením a upresnením garančných záležitostí okolo tohto MDZ predísť.*

**Odpoveď verejného obstarávateľa 3:**

Verejný obstarávateľ doplnil do výkazu výmer položku na nové oceľové lôžko mostného záveru, do ktorého budú osadené pôvodné gumokovové moduly mostného záveru. Súčasťou nového oceľového lôžka je jeho PKO, osadenie, podliatie a kotvenie. Záruka sa bude štandardne vzťahovať na všetky nové zhotoviteľom dodávané súčasti. Verejný obstarávateľ zároveň dopĺňa výkres existujúcich mostných záverov.

**Otázka č. 4:**

*„V súťažných podkladoch, projektovej dokumentácii mosta „SO 201 Most ev. č. D1 096“ v technickej správe je v odseku „7.3 Rozsah opravy mosta“ uvedené „Šetrne budú demontované existujúce mostné závery a takisto bude šetrne demontovaná protihluková stena na ľavom moste.“. Ďalej je v odseku „8.1 Búracie práce“ uvedené „Demontované mostné závery a protihluková stena budú znova osadené v rámci opravy mosta, tj. tieto nebudú odvezené do zberných surovín.“. V podrobnom výkaze výmer pre objekt „SO 201 Most ev. č. D1 096“ je to položka č. 78 venujúca sa protihlukovej stene (ďalej len „PHS“).*

*Položka č. 78 22250265 Doplňujúce konštrukcie, protihlukové steny kovové so sklom, akrylátom*

*demontáž a spätné osadenie protihlukovej steny na moste: 68\*2=136,0000 [A]*

*(vrátane nových parapetných panelov, nových dilatačných oceľových stĺpov, novej dilatačnej výplne a PKO pôvodných aj nových oceľových konštrukcií)*

*Súťažné podklady neobsahujú podrobnosti tejto už zhotovenej PHS tj. dodávateľa (výrobcu) PHS a všetkých jej parametrov vrátane všetkých technických parametrov ako napr. stupňa odrazivosti a pohltivosti a špecifikácie materiálov. Tieto údaje sú potrebné pre jednoznačné ocenenie a zabezpečenie vhodných komponentov od dodávateľa (výrobcu), tak aby PHS aj naďalej tvorila systém ako je to požadované a aby bolo možné na tieto nové diely (nie staré demontované a opätovne namontované) aplikovať záruku. Na staré časti PHS nie je záručná doba akceptovateľná, keďže budúci zhotoviteľ tejto plánovanej rekonštrukcie nedodával tento systém ako nový a nepozná jeho technický stav a teda ani nemôže podliehať zákonnej garancii, nakoľko už na túto PHS garancia bola raz aplikovaná.*

*Môže verejný obstarávateľ doplniť vyššie požadované údaje a doklady (dodávateľa resp. výrobcu PHS a všetky parametre a technické údaje) a jednoznačne vyšpecifikovať záležitosti garancie pre túto PHS a doplniť tieto informácie aj do ZOD, nakoľko sa jedná o zásadnú záležitosť zmluvných strán?*

*Upozorňujeme že v prípade ak nebude určená jednoznačne záležitosť garancie PHS, môže to byť dôvodom k nepodpísaniu ZOD z opodstatneného dôvodu zo strany víťazného uchádzača pričom verejný obstarávateľ toto môže považovať za porušenie povinností pri súčinnosti a následne môže tento potenciálny spor na ktorý upozorňujeme vyústiť do ďalšieho súdneho konania, ktorému je možné vyššie požadovaným doplnením a upresnením garančných záležitostí okolo tejto PHS predísť.****“***

**Odpoveď verejného obstarávateľa 4:**

Verejný obstarávateľ požaduje rovnaký konštrukčný systém nových stĺpikov PHS ako sú súčasné. To isté platí pre výplň PHS. Panely PHS budú z odrazivého priehľadného materiálu s indexom zvukovej nepriezvučnosti DLR > 34dB. Konštrukcia panelov musí spĺňať požiadavky uvedené v TP 051 a TP 052. Ostatné parametre sú zjavné z poskytnutej projektovej dokumentácie, prípadne z umožnenej obhliadky stavby. Záruka sa bude štandardne vzťahovať na všetky nové zhotoviteľom dodávané časti.

**Otázka č. 5:**

*„V súťažných podkladoch v podrobnom výkaze výmer pre objekt „SO 201 Most ev. č. D1 096“ je položka č. 96 venujúca sa plošinám pre vykonanie sanačných prác, montáži odvodnenia mosta a demontáži chráničiek v SDP.*

*Položka č. 96 10020300 Žeriavy, výťahy a plošiny, plošiny KPL 1,0*

*mobilné plošiny pre vykonanie sanačných prác, montáž odvodnenia a demontáž chráničiek v SDP : 1=1,0000 [A]*

*Položka resp. jej popis pojednáva o použití pojazdných plošín na vykonanie sanačných prác, montáž odvodnenia a demontáž chráničiek v SDP. Máme za to, že uvedené je vzhľadom k prejazdnému profilu pod mostom na ceste I/61 riešiteľné aj inou formou než s použitím pojazdných plošín.*

*Môže verejný obstarávateľ upresniť či v prípade použitia inej technológie pracovných podláh platí pre ocenenie táto položka, a teda bude aj jednoznačne a bez zbytočných obštrukcií čerpateľná / fakturovateľná pri realizácii?“*

**Odpoveď verejného obstarávateľa 5:**

Áno, položka je použiteľná v prípade použitia aj inej technológie iného druhu.

**Otázka č. 6:**

„*Súčasťou prác je šetrná demontáž a spätná montáž existujúcich mostných záverov. Súčasťou mostných záverov sú aj krycie plechy. Z poskytnutej projektovej dokumentácie DRS, príloha č. 2 a 3 je zrejmé, že tvar* ***pôvodných a nových ríms je rozdielny.***

***Napriek tomu trvá verený obstarávateľ na tom, že jestvujúce mostné závery sa po šetrnej demontáži spätne osadia vrátane krycích plechov?*“**

**Odpoveď verejného obstarávateľa 6:**

Áno, verejný obstarávateľ trvá na spätnom osadení krycích plechov. Pôvodné krycie plechy nie sú zatiahnuté na zvislú časť ríms a teda sa budú dať použiť.

**Otázka č. 7:**

*„Súčasťou prác je šetrná demontáž jestvujúcej protihlukovej steny a je spätná montáž. Okrem toho sa vyžaduje osadenie nových stĺpikov a panelov protihlukovej steny. V poskytnutej DRS nie je žiadne zmienka o konštrukcii nových stĺpikov PHS ani požiadavka na vlastnosti nových výplní PHS.*

*Môže verejný obstarávateľ doplniť uvedené informácie, ktoré sú nevyhnutné na stanovenie ponukovej ceny?****“***

**Odpoveď verejného obstarávateľa 7:**

Verejný obstarávateľ požaduje rovnaký konštrukčný systém nových stĺpikov PHS ako sú súčasné. To isté platí pre výplň PHS. Panely PHS budú z odrazivého priehľadného materiálu s indexom zvukovej nepriezvučnosti DLR > 34dB. Konštrukcia panelov musí spĺňať požiadavky uvedené v TP 051 a TP 052. Ostatné parametre sú zjavné z poskytnutej projektovej dokumentácie, prípadne z umožnenej obhliadky stavby.

**Otázka č. 8:**

*„Na nové rímsy sa požaduje osadiť nové záchytné bezpečnostné zariadenia:*

*Na ľavej rímse ľavého mosta bude osadené nové oceľové zábradlové zvodidlo s úrovňou zachytenia H3 bez výplne.*

*Na pravej rímse pravého mosta bude osadené nové oceľové zábradlové zvodidlo s úrovňou zachytenia H3 bez výplne.*

*Na vnútorných rímsach bude osadené oceľové zvodidlo s úrovňou zachytenia H2 s vodorovnou výplňou. Zvodnica oceľových zvodidiel bude výšky 750 mm nad povrchom vozovky.*

*Stĺpiky zvodidiel budú privarené na plechovú pätnú dosku v priečnom sklone rímsy. Kotvenie bude k povrchu rímsy pomocou chemických kotiev. Stĺpiky sú uvažované s rozmiestnením po 2,0 m.*

*Môže verejný obstarávateľ potvrdiť túto požiadavku napriek tomu, že návrh nie je v súlade s platnými technickými predpismi ?*

*Nesúlad s platnými technickými predpismi je v týchto bodoch:*

*- na rímsach s chodníkmi, za ktorými sú zábradlia alebo PHS sa osadzujú zvodidlá, nie zábradlové zvodidlá;*

*- na rímsy do SDP sa má osadiť zvodidlo s rovnakou úrovňou zachytenia ako je na priľahlých úsekoch cesty a tým je úroveň zachytenia H3, tu sa navrhujú zvodidlá pre úroveň zachytenia H2;*

*- navrhuje sa výška zvodníc nad povrchom vozovky 750 mm, pričom takéto obmedzenie možného použitého typu zvodidla sa v technických predpisoch nepožaduje;*

*- navrhuje sa vzdialenosť medzi stĺpikmi 2 m, pričom takéto obmedzenie možného použitého typu zvodidla sa v technických predpisoch nepožaduje.****“***

**Odpoveď verejného obstarávateľa 8:**

Verejný obstarávateľ akceptuje v rámci zhotoviteľom predloženej DVP dokumentácie aj návrh na krajných rímsach mostné zvodidlá s úrovňou zachytenia H3. Rozmiestnenie stĺpikov musí byť podľa schváleného TPV konkrétneho typu zvodidlového systému. Úroveň zachytenia zvodidiel v SDP je v súlade s TP 010, Úroveň zachytenia na mostoch. Všetky parametre (výška zvodidla, poloha zvodnice, rozmiestnenie stĺpikov, pracovná šírka zvodidla a pod.) požadujeme v súlade s platnými predpismi a TPV výrobcami.

**Otázka č. 9:**

*„Naopak, chýba požiadavka na vzdialenosť líca zvodidla popri PHS, ktorá je dôležitým parametrom pre výber typu zvodidla.*

***Môže verejný obstarávateľ tento parameter doplniť?“***

**Odpoveď verejného obstarávateľa 9:**

Verejný obstarávateľ nepredpisuje požiadavku na vzdialenosť líca zvodidla popri PHS. Uchádzačom navrhnutý záchytný systém stanoví vzdialenosť líca zvodidla od PHS. Všetky parametre zvodidla požadujeme v súlade s platnými predpismi TP 010 a TPV výrobcami. Požiadavka na vzdialenosť líca zvodidla od PHS je stanovená v TPV konkrétneho výrobcu a tá musí byť dodržaná.

**Otázka č. 10:**

*„Na ľavej rímse ľavého mosta je osadená protihluková stena výšky 2 m. Tvar novej rímsy je značne odlišný od tvaru pôvodnej rímsy. V DRS sa nenachádza statické posúdenie rímsy, ktoré by mohlo mať vplyv na prípadné doplnenie bežnej betonárskej výstuže a doplnenie kotvenia rímsy.*

*Môže verejný obstarávateľ doplniť statické posúdenie novej rímsy z dôvodu osadenia protihlukovej steny ?****“***

**Odpoveď verejného obstarávateľa 10:**

Statické posúdenie bolo v rámci spracovania DRS realizované. Nový tvar rímsy vyhovuje na osadenie PHS.

**Otázka č. 11:**

*„Položka vo výkaze výmer:*

*1105062106. Zvislé konštrukcie inžinierskych stavieb, rímsy, výstuž z betonárskej ocele B500B*

*T 14,49*

*- výstuž ríms (vrátane dodania a osadenia kotiev ríms):*

*14,487=14,4870 [A]*

*predstavuje množstvo 14,487 t betonárskej výstuže. V tomto množstve nie je zahrnutá hmotnosť kotiev, ktoré sú súčasťou tejto položky.*

*Môže verejný obstarávateľ opraviť množstvo o hmotnosť kotiev ríms?****“***

**Odpoveď verejného obstarávateľa 11:**

Verejný obstarávateľ nedoplní množstvo kotiev rímsy. Kotvenie ríms je závislé od výberu dodávateľa zvodidiel a teda projektom odhadované množstvo kotvenia ríms je len ilustratívneho charakteru. Každý uchádzač musí zohľadniť v cene potrebné množstvo kotvenia ríms k ponukovému typu zvodidlového systému a zahrnúť túto cenu do agregovanej položky výstuže ríms.

**Otázka č. 12:**

*„Súčasťou súťažných podkladov, DRS, je príloha 11 Tvar a výstuž ríms.*

*Z priečnych rezov ríms je zrejmé, že kotvy ríms buď celou svojou dĺžkou alebo jej časťou sú osadené vo vrstve vyrovnávacieho betónu. Máme za to, že takéto kotvenie nezaručuje prenos zaťaženia od záchytných systémov a PHS do nosnej konštrukcie mosta.*

*Môže verejný obstarávateľ opraviť navrhované kotvenie ríms prípadne potvrdiť, že na takto navrhnutom kotvení trvá ?*

*Zároveň VO upozorňujeme na to, že navrhnutý princíp v DRS nie je závislý od použitého konkrétneho typu zvodidla a v DRS je navrhnuté kotvenie konkrétnych parametrov.****“***

**Odpoveď verejného obstarávateľa 12:**

Verejný obstarávateľ netrvá na kotvení rímsy prostredníctvom „motýľovej kotvy“. Kotvenie rímsy navrhne zhotoviteľ podľa požiadaviek na konkrétny typ zvodidla.

**Otázka č. 13:**

„*Vážený verejný obstarávateľ, v SP uvádzate číslo účtu pre zloženie finančných prostriedkov SK13 8180 0000 0070 0069 4614, po aktualizácií SP z 12.06 sa toto číslo účtu zmenilo, bez toho, že by túto zmenu verejný obstarávateľ avízoval, na SK71 0200 0000 0019 7794 5651. Na ktorý účet má uchádzač finančné prostriedky zložiť?“*

**Odpoveď verejného obstarávateľa 13:**

Verejný obstarávateľ v aktualizovaných súťažných podkladoch vyznačil zmeny, ktoré nastali aktualizáciou červenou farbou. V aktualizovaných súťažných podkladoch nebola červenou farbou vyznačená zmena, ktorú avizujete, vzhľadom na uvedené verejný obstarávateľ uvádza, že uchádzač má zložiť finančné prostriedky na číslo účtu: IBAN: SK13 8180 0000 0070 0069 4614

SWIFT (BIC) kód: SPSRSKBA

Variabilný symbol: 01202410302

**Otázka č. 14:**

*„Vážený verejný obstarávateľ,*

*chceli by sme upozorniť na fakt, že považujeme za veľmi neefektívne, ako boli nastavené kritéria na vyhodnotenie ponúk. V praxi to totiž znamená, že verejný obstarávateľ je pripravený zaplatiť 30% z ceny, za 14 dní neobmedzenia dopravy. To pri stanovenej PHZ predstavuje až 634. tisíc eur bez DPH. Máme za to, že takto nastavené kritéria sú neproporcionálne v kontexte toho, aký cieľ nimi verejný obstarávateľ sleduje. Kritérium K2 tiež dáva priestor pre špekulácie - uvedenie krátkeho času obmedzenia dopravy, verzus sakncia za zmeškanie termínov, resp. nedodržanie stanoveného počtu dní. Ako uchádzač o túto zákazku sa domnievame, že efektívnejšie a proporcionálne by bolo kritérium K2 odstrániť, prípadne zmeniť pomer kritérií - napr. 90% cena, 10% obmedzenie dopravy.*

*Upraví verejný obstarávateľ kritéria na vyhodnotenie ponúk, aby tak zabezpečil väčšiu efektivitu pri nakladaní z verejnými zdrojmi a zároveň dosiahol sledovaný cieľ verejného obstarávania?!“*

**Odpoveď verejného obstarávateľa 14:**

Verejný obstarávateľ neupraví nastavené kritériá na hodnotenie ponúk, trvá na pôvodnom nastavení kritérií.

**Otázka č. 15:**

*„V súťažných podkladoch v časti „B.3 - OBCHODNÉ PODMIENKY PLNENIA PREDMETU ZÁKAZKY“ je v v článku „Čl. VI - Zmluvné sankcie“ v odseku „6.2“ a „6.10“ duplicita identickej sankcie sankciovaná tou istou hodnotou „0,05 % z ceny za vykonanie diela s DPH“. Jedná sa o sankciu za nedodržanie termínu uskutočnenia stavebných prác v termíne určenom objednávateľom a to najneskôr do 196 dní.*

*Predpokladáme že sa jedná o duplicitu, ktorá vznikla nedopatrením pri tvorbe ZOD.*

*Môže verejný obstarávateľ odstrániť túto konkrétnu duplicitu úpravou ustanovení v ZOD, aby nedochádzalo k duplicite identickej sankcie opravou alebo presnejšou došpecifikáciou vyššie zmienených ustanovení?“*

**Odpoveď verejného obstarávateľa 15:**

Verejný obstarávateľ upravil znenie časti B.3 Obchodné podmienky plnenia predmetu zákazky Čl. VI Zmluvné sankcie ods. 6.10 nasledovne:

* 1. Ak Zhotoviteľ poruší ktorúkoľvek povinnosť uvedenú v Čl. II. bod 2.3, bod 2.11 Zmluvy, Čl. VIII bod 8.3 Zmluvy, Čl. XI. bod 11.2, bod 11.3 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,05% (päť stotín percenta) z celkovej ceny za vykonanie Diela s DPH uvedenej v Čl. III bod 3.1 Zmluvy za každý, aj začatý deň trvania porušenia povinnosti, a to samostatne za každé jednotlivé porušenie povinnosti. V prípade omeškania Zhotoviteľa s predložením harmonogramu prác Objednávateľovi na odsúhlasenie podľa Čl. II bod 2.1 Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,05% (päť stotín percenta) z celkovej ceny za vykonanie Diela s DPH uvedenej v Čl. III bod 3.1 Zmluvy za každý, aj začatý deň omeškania.

Uvedená zmena je vyznačená červenou farbou v aktualizovaných súťažných podkladoch, ktoré tvoria neoddeliteľnú súčasť tohto listu.

**Otázka č. 16:**

*Súčasťou prác je šetrná demontáž jestvujúcej protihlukovej steny a jej spätná montáž. Okrem toho sa vyžaduje osadenie nových stĺpikov a panelov protihlukovej steny.*

*Pri znovu osadení pôvodných sklenených výplní PHS do pôvodných repasovaných profilov stĺpikov nebudú výplne spĺňať max. statické požiadavky, ktoré sa kladú na priehľadné protihlukové steny - ide o zaťaženie vetrom podľa EN 1794 časť 1 a časť 2.*

*Nie je fyzikálne možné podľa CE certifikácie dosiahnuť hodnoty záťaže vetra na priehľadné akryl. sklo bez toho, aby mali integrovaný hliníkový rám.*

*Môže verejný obstarávateľ potvrdiť požiadavku na spätnú montáž pôvodnej repasovanej PHS napriek tomu, že po jej namontovaní PHS nebude v súlade s platnými technickými predpismi ?*

**Odpoveď verejného obstarávateľa 16:**

Verejný obstarávateľ trvá na zachovaní požiadaviek na spätnú montáž pôvodnej repasovanej PHS.

**Otázka č. 17:**

*Vo vysvetlení informácií pod ev. č. objednávateľa 52796/9463/2024/10302 zo dňa 12.6.2024 bola zverejnená v elektronickom systéme odpoveď verejného obstarávateľa na otázky. Odpoveďou na otázku č.8 verejný obstarávateľ opravil danú položku a jej výmeru z 30,32t na 12,13t.*

*Žiadame verejného obstarávateľa o zosúladenie množstva predmetnej položky v prílohe „05 P c.1 k c. B.2 Specifikacia ceny\_akt. 12.06.2024.xlsx“ v hárku Časti stavby. Konkrétne v bunke G75 je nesprávne uvedené množstvo 30,32t, ktoré vstupuje do výpočtu celkovej ceny zákazky.*

*Opraví verejný obstarávateľ danú položku?*

**Odpoveď verejného obstarávateľa 17:**

Verejný obstarávateľ opraví danú položku v hárku Časti stavby. Opravenú prílohu prikladáme v prílohe. Zmeny sú označené červenou farbou.

**Otázka č. 18:**

*Chápeme správne, že hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona alebo v súlade s metodickým usmernení Úradu pre verejné obstarávanie č. 2928-5000/2022 z 18.1.2022 čestným vyhlásením podľa § 114 ods. 1 zákona?*

**Odpoveď verejného obstarávateľa 18:**

Áno, hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona alebo čestným vyhlásením podľa § 114 ods. 1 zákona.

**Otázka č. 19:**

*Výkaz výmer zo dňa 12.06.2024*

*Položka v hárku Časti stavby:*

*45.22.11 11200121 Podkladné konštrukcie, podkladné vrstvy, výstuž z betonárskej ocele*

*Môže VO zosúladiť množstvo pri danej položke podľa upraveného hárku Súpis prác na množstvo 12,13 t?*

**Odpoveď verejného obstarávateľa 19:**

Verejný obstarávateľ opravil danú položku v hárku Časti stavby, ktorá tvorí neoddeliteľnú súčasť tohto listu.

**Otázka č. 20:**

*Verejný obstarávateľ predĺžil lehotu na predkladanie cenovej ponuky, t.j. pôvodná lehota 18.6.2024 ja nahradená novou lehotou ns predkladanie cenovej ponuky, t.j. do 25.6.2024.*

*V súťažných podkladoch v bode 8.1 verejný obstarávateľ určil lehotu viazanosti ponuky 9 mesiacov od uplynutia lehoty na predkladanie ponúk.*

*Chápeme správne, že nakoľko už ako záujemca máme zábezpeku ponukovú vystavenú s lehotou viazanosti do 18.03.2025 (t.j. 9 mesiacov od uplynutia pôvodnej lehoty na predkladanie cenovej ponuky) , verejný obstarávateľ bude akceptovať takto vystavenú zábezpeku ponukovú a záujemca nemusí žiadať banku o vystavenie dodatku viažuceho sa k novej lehote na predkladanie cenovej ponuky?*

**Odpoveď verejného obstarávateľa 20:**

V zmysle súťažných podkladov časti A.1 Pokyny pre uchádzačov v bode 8.1 verejný obstarávateľ určil lehotu viazanosti ponuky 9 mesiacov od uplynutia lehoty na predkladanie ponúk. Verejný obstarávateľ bude akceptovať bankovú záruku, ktorá bude zodpovedať dikcii súťažných podkladov, t.j. 9 mesiacov od uplynutia lehoty na predkladanie ponúk.

**Otázka č. 21:**

*Stavebné práce sa majú realizovať po poloviciach mostov, t.j. budú rozdelené do 5 etáp počas čiastočnej uzávierky diaľnice D1, podľa súťažných podkladov.*

*I. etapa – zrealizuje sa prejazd stredovým deliacim pásom.*

*II. etapa – bude zrealizovaná oprava mosta v pravom pruhu a vyraďovacom pruhu pravého mosta.*

*III. etapa – bude zrealizovaná oprava mosta v ľavom jazdnom pruhu pravého mosta.*

*IV etapa - bude zrealizovaná oprava mosta v pravom pruhu a pripájacom pruhu ľavého mosta.*

*V. etapa - bude zrealizovaná oprava mosta v ľavom jazdnom pruhu ľavého mosta.*

*Môže verejný obstarávateľ upresniť, či Miľník č.1 je vrátanie Vybudovanie prejazdu SDP SO\_101?*

**Odpoveď verejného obstarávateľa 21:**

Míľnik č.1 je vrátane Vybudovania prejazdu SDP SO\_101.

S pozdravom

**Mgr. Zuzana Malček**  
 vedúca odboru verejného obstarávania

Prílohy:

1x aktualizované Súťažné podklady

1x Príloha č. 1 k časti B.2 Výkaz výmer (zároveň Príloha č. 2 k zmluve o dielo)

1x schéma výškových pomerov

1x 4.2 popis prác

1x 4.4 podrobný výkaz výmer